Ai 17 di
Mai uns 25 mil personis si son dadis dongje a Sant Jacum di Galizie
(Santiago de Compostela) par manifestâ a pro dal galizian e cuintri
dai atacs che cheste lenghe si cjate a vê di frontâ. Baste pensâ
che il stes davuelziment normâl de manifestazion al è stât metût
in pericul dai pidiments e dai dineis fats indenant de aministrazion
comunâl vuidade de diestre spagnoliste (PP). La iniziative,
inmaneade dal coordenament Queremos Galego, e à viodût la
partecipazion di rapresentants sei dai partîts nazionalitaris, che
de çampe statâl (tant che PSOE e IU). I atacs plui dûrs a son lâts
cuintri dal PP, che cumò al guvierne la Galizie, acusât di limitâ
i dirits linguistics dai galizians.
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn